Document ID: 32008R0632

UREDBA KOMISIJE (ES) št. 632/2008
z dne 2. julija 2008
o spremembi Uredbe (ES) št. 1019/2002 o tržnih standardih za oljčno olje
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 113(1)(a) in člena 121(h) v povezavi s členom 4 Uredbe,
ob upoštevanju naslednjega:
(1)
Uredba Komisije (ES) št. 1019/2002 (2) določa sistem, ki vključuje nekatere neobvezne navedbe geografskega porekla oljčnih olj. V skladu s točko (c) člena 5 navedene uredbe je navedba senzoričnih lastnosti deviških oljčnih olj lahko prisotna na oznaki le, če temelji na izsledkih analizne metode, določene z Uredbo Komisije (EGS) št. 2568/91 z dne 11. julija 1991 o značilnostih oljčnega olja in olja iz oljčnih tropin ter o ustreznih analiznih metodah (3).
(2)
Prizadevanja Mednarodnega sveta za oljčno olje, katerih namen je najti nove metode organoleptičnega ocenjevanja, ki bodo razširile obseg pozitivnih lastnosti deviških oljčnih olj, so bila zaključena novembra 2007. Trenutno se zakonodaja Skupnosti prilagaja spremenjeni metodi Mednarodnega sveta za oljčno olje. Vendar pa bi bilo prenagljeno, če bi določbe člena 5(c) Uredbe (ES) št. 1019/2002 uporabljali že od uradnega začetka tržnega leta 2008/2009, to je 1. julija 2008.
(3)
Zato je treba datum uporabe člena 5(c) Uredbe (ES) št. 1019/2002 prestaviti na 30. november 2008, ki sovpade z datumom, ko se začne stekleničenje olja iz tržnega leta 2008/2009.
(4)
Uredbo (ES) št. 1019/2002 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V členu 12(2) Uredbe (ES) št. 1019/2002 se tretji pododstavek nadomesti z naslednjim:
„Člen 5(c) se uporablja od 30. novembra 2008.“
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. julija 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. julija 2008

Labels: 3
17